Stepas Jurevičius

Stepas Jurevičius (1818 m. Astravo dvaras, dab. Biržų dalis – 1893 m. Vaitkūnai, Biržų valsčius) – Lietuvos tautodailininkas grafikas, medžio drožėjas.

Biografija 
Grafų Tiškevičių baudžiauninkų sūnus. Medžio darbų mokėsi pas Astravo dvaro meistrą. XIX a. viduryje vadovavo medžio darbams Astravo rūmų statyboje – sukūrė meniškų apdailos plokščių, frizų, karnizų, parketą su intarsija ir kt., Šv. Jono Krikštytojo bažnyčioje Biržuose sukūrė Tiškevičių šeimos ložes ir presbiterijos groteles. Apie 1885 m. susirgo ir buvo išvarytas iš kumetyno. Apsigyvenęs Vaitkūnuose dirbo kryžius, koplytėles, medines skulptūrėles, primityviai kopijavo medžio raižinius („Šv. Antanas“, „Kristus tarp kankinimo įrankių“, „Apreiškimas“).

Šaltiniai 

Lietuvos tautodailininkai
Lietuvos grafikai